बीजेपी विधायको और उनके रिश्तेदारों की दबंगई के किस्से आम हो चुके है. इसी क्रम में एक और कारनामा जुड़ रहा है राजस्थान से. यहाँ एक मंत्री के बेटे का वीडियो सोशल मीडिया पर मंत्री पुत्र के कारनामे की कहानी कह रहा है जिसमें वह कथित रूप से एक शख्स को कार के खींचते और उसकी पिटाई कर रहा है. वीडियो में दिख रहा है शख्स बांसवाड़ा से बीजेपी विधायक और पंचायती राज व ग्रामीण विकास मंत्री धन सिंह रावत का लाडला 'राजा' है जो कार का दरवाजा खोलकर ड्राइवर पर थप्पड़ की बरसात कर रहा है और फिर ड्राइवर को बाहर घसीट कर ले जाता हुआ दिख रहा है.इतना ही नहीं राजा के साथ कई लोग मिलकर ड्रायवर को मार रहे है . पीड़ित नीरव उपाध्याय के साथ ये घटना एक जून को घटी जिसका वीडियो बीते शनिवार से वायरल हुआ है.